b'\n_START_ARTICLE_\nAlfredas Laurinavi\xc4\x8dius\n_START_SECTION_\nBiografija\n_START_PARAGRAPH_\n1980 m. baig\xc4\x97 Vilniaus in\xc5\xbeinerin\xc4\xaf statybos institut\xc4\x85. 1989 m. technikos moksl\xc5\xb3 kandidatas._NEWLINE_Nuo 1980 m. VISI (nuo 1996 m. Vilniaus Gedimino technikos universitetas) d\xc4\x97stytojas, nuo 1995 m. Aplinkos in\xc5\xbeinerijos fakulteto Keli\xc5\xb3 katedros ved\xc4\x97jas; nuo 2002 m. profesorius. 1990\xe2\x80\x931991 m. sta\xc5\xbeavo Drezdeno auk\xc5\xa1tojoje mokykloje.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 sritys \xe2\x80\x93 keli\xc5\xb3 tiesimo med\xc5\xbeiagos ir technologijos, gele\xc5\xbeinkeli\xc5\xb3 tiesyba, nauj\xc5\xb3 technologij\xc5\xb3 diegimas (asfaltbetonio mi\xc5\xa1iniai ypatingoms automobili\xc5\xb3 transporto apkrovoms), eismo saugumas, klimatologija. Dalyvavo 4 (dviem vadovavo) tarptautiniuose Europos Komisijos ir Europos S\xc4\x85jungos projektuose: Lietuvos keli\xc5\xb3 ir gele\xc5\xbeinkeli\xc5\xb3 konstrukcij\xc5\xb3 atitiktis Europos normatyvams, Vilniaus miesto pietinio aplinkkelio konstrukcij\xc5\xb3 technikos prie\xc5\xbei\xc5\xabros konsultacijos, laboratoriniai tyrimai ir konstrukcijos \xc4\xafgyvendinant Europos komisijos ISPA transporto program\xc4\x85 Lietuvos keliuose, taip pat pagal PHARE program\xc4\x85 \xe2\x80\x93 Transporto infrastrukt\xc5\xabtos \xc4\xaftaka Lietuvos\xe2\x80\x93Lenkijos pasienio \xc5\xabkiniam vystymui. Paskelb\xc4\x97 daugiau kaip 150 mokslini\xc5\xb3 straipsni\xc5\xb3, daugiausia u\xc5\xbesienio spaudoje, daugiau kaip 50 mokslo populiarinam\xc5\xb3j\xc5\xb3 straipsni\xc5\xb3.'